**Prilog 3.**

**GRAD DRNIŠ**, **Trg kralja Tomislava 1., 22320 Drniš, OIB:38309740312**, kojeg zastupa gradonačelnik mr.sc. Josip Begonja (u daljnjem tekstu: Naručitelj),

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, kojeg  zastupa \_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Isporučitelj),

sklapaju:

**UGOVOR O NABAVI ROBE**

**Nabava osnovnih higijenskih i kućanskih potrepština za krajnje korisnike** **projekta ZAŽELI-Program zapošljavanja žena III faza-„Ponovno zajedno-program zapošljavanja žena u Gradu Drnišu“, Kodni broj: UP.02.1.1.16.0363**

**JN 38/22**

**PREDMET UGOVORA**

**Članak 1.**

Predmet ovog Ugovora je nabava osnovnih higijenskih i kućanskih potrepština za 120 krajnjih korisnika projekta ZAŽELI-Program zapošljavanja žena III faza-„Ponovno zajedno-program zapošljavanja žena u Gradu Drnišu“, a sve po provedenom postupku jednostavne nabave oglašenom u Elektronskom oglasniku javne nabave Republike Hrvatske broj: \_\_\_\_\_\_\_\_\_\_\_\_\_, Ponudom Isporučitelja broj: \_\_\_\_\_\_\_\_\_\_ od \_\_\_\_\_\_\_\_\_\_. i Odlukom o odabiru najpovoljnijeg ponuditelja KLASA:\_\_\_\_\_\_\_\_\_\_\_\_\_\_\_, URBROJ:\_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_. god.

Ugovor se realizira u sklopu ugovora o dodjeli bespovratnih sredstava projekta „Zaželi – “Ponovno zajedno – program zapošljavanja žena u Gradu Drnišu, UP.02.1.1.16.0363. – faza III“, koji se financiraju iz bespovratnih sredstava Europskog socijalnog fonda u okviru Operativnog programa Učinkoviti ljudski potencijali 2014. – 2020.

**CIJENA**

**Članak 2.**

Isporučitelj se obvezuje predmetnu robu isporučiti za cijenu kako slijedi:

Cijena \_\_\_\_\_\_\_\_\_\_\_\_\_ EUR

PDV \_\_\_\_\_\_\_\_ EUR

Ukupna cijena sa PDV-om \_\_\_\_\_\_\_\_\_\_\_\_\_\_\_\_ EUR

(slovima:)

Jedinične cijene iz ugovornog Troškovnika su nepromjenjive tijekom cijelog trajanja Ugovora i obuhvaćaju sve troškove i izdatke Isporučitelja potrebne za uspješno izvršenje Ugovora.

**NAČIN PLAĆANJA**

**Članak 3.**

Naručitelj će račune plaćati u roku od 30 (trideset) dana od dana zaprimanja e-Računa od strane Isporučitelja za stvarno isporučenu robu s doznakom na poslovni račun Isporučitelja.

Predujam je isključen, kao i traženje sredstava osiguranja plaćanja od Isporučitelja.

**ROK I NAČIN ISPORUKE**

**Članak 4.**

Isporučitelj je obvezan isporuku robe izvršiti u roku od 3 (tri) radna dana od dana dostave pojedinačne Narudžbenice od strane Naručitelja u kojoj će biti definiran potreban broj paketa po pojedinoj isporuci.

Isporučitelj je obvezan robu isporučiti na adresu Naručitelja samo radnim danom tijekom radnog vremena Naručitelja (7:00 – 15:00 sati).

**OBVEZE ISPORUČITELJA**

**Članak 5.**

Isporučitelj je obvezan:

* isporučivati robu u ugovorenim rokovima,
* isporučivati količinu robe sukladno pojedinoj Narudžbenici Naručitelja,
* isporučivati robu sukladno svojoj dostavljenoj Izjavi o načinu pakiranja,
* označiti vanjsku stranu pakiranja sa oznakom vidljivosti EU projekta i popisom sadržaja u paketu, veličine A4 formata printanom u boji,
* isporučiti pakiranja koji moraju odgovarati stvarnom sadržaju paketa.

Isporučitelj bez dozvole Naručitelja ne smije mijenjati propisane oznake vidljivosti EU projekta i sadržaja paketa.

**OBVEZE NARUČITELJA**

**Članak 6.**

Naručitelj je obvezan:

* dostavljati pojedinačne Narudžbenice Isporučitelju po kojima će isporučivati robu,
* podmirivati svoje obveze u skladu s člankom 4. ovog Ugovora.

**JAMSTVA**

**Jamstvo za uredno ispunjenje ugovora**

**Članak 7.**

Isporučitelj je obvezan u roku od 10 (deset) dana od potpisivanja Ugovora, dostaviti Naručitelju jamstvo za uredno ispunjenje ugovora u obliku bjanko zadužnice (ovjerene kod javnog bilježnika) u iznosu od 10 % ukupne ugovorene vrijednosti bez PDV-a.

Naručitelj će naplatiti jamstvo za uredno ispunjenje ugovora u slučaju povrede ugovornih obveza od strane Isporučitelja.

Ako jamstvo ne bude naplaćeno, Naručitelj će izvršiti povrat jamstva nakon isteka ugovornih obveza.

**RASKID UGOVORA**

**Članak 8.**

Ako se Isporučitelj ne drži uvjeta iz ovog Ugovora, Naručitelj će upozoriti Isporučitelja na možebitne propuste pisanim putem u roku od tri (3) dana.

Ako Isporučitelj ne otkloni nedostatke u ostavljenom roku, Naručitelj ima pravo raskinuti Ugovor i naplatiti jamstvo za uredno izvršenje ugovora.

**Članak 9.**

Ovaj Ugovor se može raskinuti ako za to postoji jedan od slijedećih razloga:

* ako zbog više sile nije moguće ispunjavati ugovorene obveze,
* u slučaju kršenja odredbi Ugovora od bilo koje ugovorne strane i ako posljedice kršenja nisu otklonjene u roku određenom u pisanom upozorenju druge ugovorne strane,
* ako se iz ponašanja Isporučitelja može zaključiti da sve obveze po ovom Ugovoru neće biti ispunjene na način kako je određeno ovim Ugovorom,
* ako ne dostavi jamstvo za uredno izvršenje Ugovora.

Ugovor se raskida odmah po prijemu pisane obavijesti o raskidu Ugovora, a obavijest o raskidu Ugovora šalje se pisanim putem drugoj ugovornoj strani s obrazloženjem.

**ZAVRŠNE ODREDBE**

**Članak 10.**

Dokumenti koji čine sastavni dio ovog Ugovora su:

* Ponudbeni Troškovnik,
* Tehničke specifikacije robe/artikala.

**Članak 11.**

Ugovorne strane će u izvršavanju ovog Ugovora međusobno surađivati u dobroj vjeri te se obvezuju potpisati sve isprave, dati sva očitovanja i obaviti sve druge radnje potrebne za izvršavanje ovog Ugovora.

**Članak 12.**

Na odgovornost ugovornih strana za ispunjenje obveza iz ovog Ugovora, na odgovarajući se način primjenjuju odredbe Zakona o obveznim odnosima.

**Članak 13.**

Naručitelj i Izvršitelj će sve sporove iz ovog Ugovora rješavati sporazumno.

Ako ugovorne strane ne postignu sporazum, za rješavanje sporova koji proizlaze iz ovog Ugovora, nadležan je stvarno nadležni sud u Šibeniku.

**Članak 14.**

Za izmjene i dopune ovog Ugovora potreban je pisani oblik.

**Članak 15.**

Ugovor stupa na snagu danom potpisa ugovornih strana.

**Članak 16.**

Ovaj Ugovor je sačinjen u četiri (4) istovjetna primjerka od kojih svaki primjerak ima snagu originala, po dva (2) primjerka za svaku ugovornu stranu.

ZA IZVRŠITELJA ZA NARUČITELJA

Direktor Gradonačelnik

 mr.sc. Josip Begonja

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

U \_\_\_\_\_, \_\_\_\_\_2023. KLASA: URBROJ:

 Drniš,\_\_\_\_\_\_\_\_ 2023.